જોકે આ સોફ્ટવેરનો સ્ટેપ-બાય-સ્ટેપ ઉપયોગ સમજતાં પહેલાં, આપણે કેટલીક કામની અને બહુ અગત્યની વાત કરી લઈએ. આ સોફ્ટવેર બહુ સ્પષ્ટપણે આપણને ચેતવે છે કે જો તમને તમારા કમ્પ્યુટરની ફાઇલ સિસ્ટમનો ઉપયોગ કરતાં આવડતું હોય અને તમે શું કરી રહ્યા છો એ તમે જાણતા હો તો જ આ સોફ્ટવેરનો ઉપયોગ કરશો! તમારા કમ્પ્યુટરમાંના મહત્ત્વના ડેટાનો બેકઅપ લીધા પછી જ આ સોફ્ટવેરનો ઉપયોગ કરવો અને તેમ કરવા જતાં તમે ભૂલથી તમારા કામની ફાઇલ્સ ઉડાડી દેશો તો તે માટે સોફ્ટવેર જવાબદાર નથી.